মন্ত্রীমন্দলনা নেস্নেল রুরেল দ্রিঙ্কিং ৱাতর প্রোগ্রামগী কন্তিন্যুয়েসন অমসুং রিস্ত্রকচরিং এপ্রুব তৌখ্রে

প্রধানমন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা খুঙ্গংগী মীয়ামদা অফবা মখলগী সর্বিস শোয়দনা ফংহন্নবা স্কিমশিংগী সস্তেনেবিলিতী (ফঙ্কসনেলিতী)দা থম্লিবা মীৎয়েং হেঙ্গৎহনবগা লোয়ননা মসিবু ওউতকম-বেজ, কম্পিতিতিব অমসুং হেন্না ফবা মওংদা মোনিতর তৌবা ঙমহন্নবা নেস্নেল রুরেল দ্রিঙ্কিং ৱাতর প্রোগ্রাম (এনআরদিদবল্যুপি)গী কন্তিন্যুয়েসন অমসুং রিস্ত্রকচরিংগীদমক মসিগী অয়াবা পিখ্রে । ২০১৭-১৮ দগী ২০১৯-২০ ফাওবগী ফোর্তিন ফাইনান্স কম্মিসন (এফএফসি)না প্রোগ্রাম অসিগীদমক লুপা কোতি ২৩,০৫০গী শেনফম অমা অয়াবা পিখ্রে । প্রোগ্রাম অসিনা লৈবাক অসিদা লৈরিবা খুঙ্গংগী মীওই পুম্নমক কোনশিনগনি । রিস্ত্রকচরিং অসিনা প্রোগ্রাম অসিবু ফ্লেক্সিবল, রিজল্ত ওরিয়েন্তেদ, কম্পেতিতিব ওইহল্লগনি অমসুং মন্ত্রালয়না সস্তেনেবল পাইপ ৱাতর সপ্লাইগী হেঙ্গৎলক্লিবা কোবরেজকী গোল অদুগী মায়কৈদা চংশিনবা ঙম্লগনি । ৱারেপশিং অদুগী অকুপ্পা মরোল অদু মখাদা লৈরে: ১. ২০২০গী মার্চ ফাওবদা ১৪শুবা ফাইনান্স কমিসন সাইকলগা লোয়ননা নেস্নেল রুরেল দ্রিঙ্কিং ৱাতর প্রোগ্রাম (এনআরদিদবল্যুপি) অসি কো-তর্মিনস ওইনা মখা চৎথখিগনি । ২. এনআরদিদবল্যুপিগী রিস্ত্রকচরিংগা লোয়ননা, শোকহল্লবা মফমশিংদা জপানিজ ইন্সেফেলাইতিজ (জেই)/ এক্যুত ইন্সেফেলাইতিজ সীন্দ্রোম (এএসই)গীদমক মসিদা ২%ir ইয়ারমার্ক তৌরবা ফন্দ লৈগনি । ৩. এনআরদিদবল্যুপিগী মখাদা অনৌবা সব–প্রোগ্রাম অমা মিং ওইনা পল্লবদা নেস্নেল ৱাতর ক্বালিতী সব–মিসন (এনদবল্যুক্যুএসএম), মসি ২০১৭কী ফেব্রুৱারিদা মিনিস্ত্রী ওফ দ্রিঙ্কিং ৱাতর অমসুং সেনিতেসন্না হৌদোকখি অমদি মসিনা অথুবা মতমদা মথৌ তারবা হান্ননা খংদোকপা লোয়রবা এর্সেনিক অমসুং ফ্লোরাইদনা শোকহল্লবা চাওরাক্না হেবিতেসন ২৮০০০দী অশেংবা থক্নবা ইশিং ফংহল্লগনি । ইস্তিমেতকী মতুং ইন্না ২০২১গী মার্চ ফাওবদা চাওরাক্না লুপা কোতি ১২,৫০০গী ওইবা কেন্দ্রগী সেয়ার মথৌ তারি । মসি এনআরদিদবল্যুপিগী মখাদা এলোকেত তৌরবা অদুদগী শেল থাদগনি । ৪. অয়াবা পিরবা স্কিমশিং অসিগীদমক প্রি-ফাইনান্সিং ওইনা, অনিশুবা ইন্তোলমেন্ত এমাউন্ত অদুগী তঙ্খায় এক্সতেন্দ তৌনবা রাজ্য সরকারশিংনা পুথোক্কনি, মদু সেন্ত্রেল ফন্দিংদগী অমুক হন্দোক্কনি । করিগুম্বা রাজ্যশিং অদুনা ফাইনান্সিয়েল ইয়ারদা নবেম্বর ৩০ ফাওবগী মমাংদা মসিগী এমাউন্ত অসি ক্লেম তৌবা ঙমদ্রগদি, মসিগী ফন্দ অসি কমন পুলগী শরুক অমা ওইগনি, মদুনা থবক য়াম্না পায়খৎলিবা রাজ্যশিংদা রিলিজ তৌখিগনি । ৫. ফন্দশিং অদুগী অনিশুবা ইন্সতোলমেন্তকী অতোপ্পা তঙ্খায় অমদি ৱাতর সপ্লাই স্কিমশিং পাইপ তিংবা লোইরবা মতুংগী ফঙ্কসিয়োনেলিতী স্তেতস অদুদা য়ুমফম ওইরগী রাজ্যশিংদা পিথগনি, মদু অহুমশুবা পার্তি অমগী খুথাংদা ইভালুয়েত তৌগনি । ৬. এফএফসি পেরিওদ ২০১৭-১৮দগী ২০১৯-২০ ফাওবগী প্রোগ্রাম অদুগীদমক মন্ত্রীমন্দলনা লুপা কোতি ২৩,০৫০গী অয়াবা পিখ্রে । এনদবল্যুক্যুএসএমনা ২০২১গী মার্চ ফাওবদা সস্তেনেবল বেসিস অমদা এর্সেনিক/ফ্লুরোইদনা শোকহল্লবা হেবিতেসনশিংবু ক্লিন দ্রিঙ্কিং ৱাতরগা লোয়ননা রুরেল পোপুলেসন পুম্নমকপু কোনশিন্নবা পান্দম থম্লি । প্রোগ্রাম অসিগী মখাদা কম্পোনেন্তশিগী মশিং হন্থহন্দুনা এনআরদিদবল্যুপিগী ফন্দশিং য়ুতিলাইজ তৌবদা রাজ্যশিংদা হেন্না ফ্লেক্সিবল ওইহল্লে । মিনিস্ত্রী ওফ দ্রিঙ্কিং ৱাতর অমসুং সেনিতেসনগী ইন্তেগ্রেতেদ মেনেজমেন্ত ইনফোর্মেসন সিস্তেম (আইএমআইএস)কী মতুং ইন্না ভারত্তা রুরেল হেবিতেসনগী চাওরাক্না চাদা ৭৭তি ফুল্লি কোভর্দ (এফসি) স্তেতস এচিব তৌরে (নোংমদা পর কেপিতা লিতর ৪০) অমসুং রুরেল পোপুলেসনগী চাদা ৫৬না পব্লিক স্তেন্দ পোস্ততশিংগী খুথাংদা তোতি ইশিং ফংগনি মদুগী মনুংদা চাদা ১৬.৭না য়ুমদা কনেক্সন পুশিনগনি । য়ুমফম: এনআরদিদবল্যুপি অসি ২০০৯দা হৌদোকখিবনি, মদুদা মরুওইনা থকপা য়াবা ইশিং, পোর্তএবিলিতী, এদেক্বেসী, কনভিনেন্স, এফোর্দেবিলিতী অমসুং ইক্ব্যিতীদা মীৎয়েং থম্লি । এনআরদিদবল্যুপি অসি কেন্দ্রনা স্পোন্সর তৌবা স্কিম অমনি মদুদা কেন্দ্র অমসুং রাজ্যগী মরক্তা ৫০–৫০গী চাংদা ফন্দ সেয়ার তৌনৈ । চহি খরদা মসিদগী ফংলকপা মায়পাকপা অদুদগী তম্দুনা অমসুং এনআরদিদবল্যুপি ইমপ্লিমেন্ত তৌখিবা মতমদা ফাওখিবা অৱাৎপশিং অদুগী মতুং ইন্না প্রোগ্রাম অসি হেন্না অউতকম ওরিয়েন্তেদ অমসুং কম্পিতিতিব ওইহন্নবগীদমক রাজ্যশিংদা ফন্দ রিলিজ তৌবগী হৌজিক লৈরিবা গাইদলাইনশিং অমসুং প্রোসিদ্যুরশিং শেমদোকপা মথৌ তারি । এনআরদিদবল্যুপিবু হেন্না রিজল্ত ওরিয়েন্তেদ ওইহন্নবা, রাজ্যশিংগী মরক্তা কম্পিতিসন হেঙ্গৎহন্নবা অমসুং সস্তেনেবিলিতীদা মীৎয়েং থম্দুনা রাজ্যশিং, তোঙান তোঙনবা স্তেকহোল্দরশিং/ দোমেন এক্সপার্তশিং/ ইন্তরনেস্নেল ইনস্তিত্যুসনশিং অমসুং নীতি আয়োগকা লোয়ননা কয়ারক খন্নখ্রে, প্রোগ্রাম অদুগী গাইদলাইনদা এমেন্দমেন্ত খরা হাপচিল্লে । মসিনা প্রোগ্রাম অসিগী মখাদা কম্পোনেন্তশিগী মশিং হন্থহন্দুনা এনআরদিদবল্যুপিগী ফন্দশিং য়ুতিলাইজ তৌবদা রাজ্যশিংদা হেন্না ফ্লেক্সিবল ওইহল্লে । পাইপ তিংলবা ৱাতর সপ্লাইদা মীৎয়েং থম্দুনা সর্বি দেলিবরিগী লেবেল হেঙ্গৎলে, ৱাতর ক্বালিতী এফেক্তেদ হেবিতেসনশিং (অর্সেনিক অমসুং ফ্লুরোইদ এফেক্তেদ হেবিতেসনশিং, জেই/এইএস তেকল তৌনবা নেস্নেল ৱাতর ক্বালিতী সব–মিসন)গী কোবরেজ ইনবা, ওপন দিক্লারেসন ফ্রী (ওদিএফ) লাওথাক্লবা খুঙ্গংশিং কোবর তৌবা, এসএজিৱাই জিপিএস, গঙ্গা জিপিএস, ইন্তিগ্রেতেদ এক্সন প্লান (আইএপি) জিলাশিং, পাইপ তিংলবা ৱাতর সপ্লাইগা লোয়ননা বোর্দর অউত পোস্তশিং (বিওপি) অমসুং ৱাতর সপ্লাই এসেতশিংগী মতিক চাবা ওএণ্ডএমগীদমক ইনস্তিত্যুসনেল শেমগৎপা অসিনচিংবশিং ইন্ত্রোদ্যুস তৌখ্রে ।